text: Els periòdics i revistes no transmeten la COVID 19 -
  maig 14, 2020 Comunicació
  Comunicat de l'Associació Catalana de Premsa Comarcal (ACPC):
  Davant de les nombroses notícies aparegudes en alguns mitjans i xarxes que parlen del possible risc de contagi de la Covid-19 a través del paper dels diaris, des de l'ACPC aquesta setmana ens hem posat en contacte amb les dues associacions més importants del sector per demanar-los informació al respecte. En l'ambit estatal, amb l'Asociación de Medios de Información (AMI) i, a escala internacional, amb la World Association of Newspapers and News Publishers (WAN IFRA), entitat, aquesta darrera, a la qual Premsa Comarcal està adherida. Des de totes dues entitats ens remeten informes rigorosament documentats per l'Organització Mundial de la Salut (OMS) i els principals instituts científics i viròlegs de referència internacional que conclouen que l'exposició a la Covid-19 a través del paper de diari és pràcticament inexistent i que el contacte amb els diaris és segur.
  Espero que aquesta informació, totalment rigorosa i avalada pels principals representants del sector et sigui útil si és necessari.